बजार अनुगमन तथा अन्य गतिविधि सम्वन्धी जानकारी वाणिज्य, आपूर्ति तथा उपभोक्ता संरक्षण विभाग बबरमहल, काठमाण्डौ बजार अनुगमन तथा अन्य गतिविधि सम्वन्धी जानकारी २०७६ माघ २१ गते मंगलवार अनुगमन सम्वन्धमा : विभागबाट खटिएको बजार अनुगमन टोलीले बल्खु र भिमसेनगोला क्षेत्रका खाद्यन्न एवं मासु पसल गरी ६ वटा व्यापारिक फर्मको अनुगमन गरी १ खाद्यन्न स्टोरमा रहेका म्याद नाघेका रु १३५०।०० बराबरका सामान नष्ट गर्नुका साथै अलगै Expiry Zone बनाउन निर्देशन दिइएको र १ मासु पसलमा खरिद बिल नराखेको आधारमा रु ५०००।०० जरिवाना समेत गरिएको छ । अन्य गतिविधि : बागबजार र भृकुटीमण्डपको वीचमा पर्ने टुकुचा छेउमा लामो समयदेखि चौपाया विक्री गर्दै आएका फर्मका सम्वन्धमा यसअघि नै विभागको टोलीले खरिदविक्रीको यथार्थ विवरण राख्न र पसलको स्थायी लेखा नम्वर लिई व्यवसाय दर्ता गरी सञ्चालन गर्न भनिएकोमा विभागले गर्नुपर्ने सहजीकरण तथा न्युनतम शर्तको पालना सम्वन्धमा चौपाया खरिद विक्री संघका पदाधिकारी र सो स्थानका केही व्यवसायीसँग छलफल गरी व्यवस्थित व्यवसाय सञ्चालनको लागि छलफल एवं समझदारी कायम गर्ने काम भयो ।